section_heading: Klupska karijera
paragraph_text: Za Građanski igrao od 1941. do njegova nasilna ukidanja 1945. i poslije za Dinamo. U Građanskom je bio prva pričuva u velikoj momčadi Građanskog. U Građanskom odnosno Dinamu osvojio je prvenstva 1943. i 1948., kup 1944., dvaput ligu Zagrebačkog nogometnog područja i jedno prvenstvo Zagreba. Karijeru je nastavio i završio u Lokomotivi. Tehnika mu je bila dobra i bio je s velikim smislom za skupnu igru. Bio je dobar u navali, na desnom ili lijevom krilu. Poslije igračke karijere ostao je u klubu, za koji je bio stalno vezan. Od 1973. do 1983. godine bio je član stručne komisije u Dinamu.